《瑞香一首呈韩子平》
宋代·苏籀

未拆娇红浅紫骈，差差众叶翠翘然。
误称兰艳风流冠，且纵桃翘万一怜。
列槛闭帷增峭烈，诉杯阁笔负婵娟。
司花处子春风面，醲态奇香想象焉。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。